kontrolleret atmosfære
Kontrolleret atmosfære er betegnelse for anvendelse af bestemte luftarter i detailemballager af forarbejdede fødevarer, og i lagerrum for frugt og grøntsager.
For detailemballage ændres pakkeatmosfæren fra almindelig luft typisk til blandinger af kuldioxid og nitrogen for at forlænge fødevarens holdbarhed, se gaspakning og MAP.
For frugt og grønt bliver den kontrollerede atmosfære anvendt til at forsinke modning under transport især ved at fjerne luftarten ethylen, der dannes under modning af blandt andet bananer og avocados.
Øgning af ethylen i atmosfæren i lagerrum for frugt anvendes også til at igangsætte frugtmodning.